ধরা যাক, কারো নাম তসলিম আহমেদ। ডাক নাম বা নিক নেম সজীব। হঠাৎ দেখা গেল সে হয়ে গেছে ‘সঞ্জীব পুরোহিত’। এই ‘পুরোহিত’ শব্দ নাজিলের হেতু কী? অনুমান করা দুরূহ নয়। কারো নাম ছিল মোহাম্মদ নোমান। রাতারাতি সে হয়ে উঠল ‘স্বকৃত নোমান’। তেমনি আলতাফ শাহনেওয়াজ একদিন হয়ে যায় ‘নির্লিপ্ত নয়ন’। এ.বি.এম সালাহউদ্দিনও কবে সহসা ‘অনিন্দ্য আকাশ’। এমন অজস্র উদাহরণ দেয়া যাবে। আমাদের দেশের অধিকাংশ লেখকেরই এই অবস্থা। এটা একটা ট্রেন্ড হিশেবে দাঁড়িয়ে গেছে।